Srdcový šelest
Šelest najčastejšie spôsobujú defektné srdcové chlopne. Zúžená chlopňa má menší otvor ako by normálne mala mať a teda sa nemôže poriadne otvárať a tiež sa môže stať, že sa poriadne neuzavrie. To vedie k regurgitácii, t. j. spätnému prúdeniu krvi cez chlopňu. Tiež ho môže spôsobiť napr. tehotenstvo, teplota, tyreotoxikóza ( zvýšená činnosť štítnej žľazy), alebo anémia.
Diastolický srdcový šelest sa môže prejaviť v období, keď sa srdcový sval medzi údermi srdca uvoľňuje. Systolický šelest sa môže prejaviť v období, keď sa srdcový sval sťahuje a šelest môže byť stupňovaný intenzitou ( hlasitosťou) od 1 do 6. Prvý stupeň je možné zachytiť len veľmi ťažko, je slabo počuteľný, ale 6. stupeň je extrémne hlasný – je možné ho počuť dokonca fonendoskopom mierne od tela.